Presidenti Trump këmbëngul se Irani dëshiron negociata me SHBA-në 
Shtetet e Bashkuara njoftuan sanksione të reja ndaj Iranit që po kërcënon të shkelë marrëveshjen bërthamore 
Megjithë tensionet e vazhdueshme mes Shteteve të Bashkuara dhe Iranit, Presidenti amerikan Donald Trump thotë se është e mundshme një zgjidhje e negociuar me Teheranin. Ai u tha gazetarëve se Irani “dëshiron të bisedojë” dhe të arrijë një marrëveshje. Komentet vijnë një ditë pasi Presidenti iranian Hassan Rouhani tha se vendi i tij nuk do të negociojë kurrë me Shtetet e Bashkuara, por se mund të merrte në konsideratë bisedime shumëpalëshe, nëse Uashingtoni heq të gjitha sanksionet ndaj Iranit. Siç njofton korrespondentja e Zërit të Amerikës Zlatica Hoke, Shtetet e Bashkuara shpallën dje masa të reja kundër Iranit. Shtetet e Bashkuara njoftuan sanksione të reja ndaj një rrjeti kompanish, anijesh dhe individësh, të cilët thotë se janë të përfshirë në shitjen e karburantit për financimin e aktiviteteve terroriste të Gardës Revolucionare Iraniane. Administrata Trump e ka klasifikuar organizatë terroriste këtë njësi ushtarake iraniane. njoftoi Brain Hook, përfaqësues special i Shteteve të Bashkuara për Iranin. Tensionet mes Shteteve të Bashkuara dhe Iranit u shtuan vitin e kaluar pasi Presidenti Trump braktisi marrëveshjen gjashtëpalëshe bërthamore me Iranin dhe rivendosi sanksione të ashpra ekonomike me qëllim bllokimin e eksportit të karburantit iranian. Presidenti Trump thotë se sanksionet po funksionojnë dhe se mund ta detyrojnë Iranin të rikthehet në tryezën e bisedimeve. tha Presidenti Trump. Disa analistë thonë se administrata Trump mund t’i ketë bërë llogaritë gabim. hotë Jarret Blanc, i institutit “Asistenca Kombëtare për Paqen Ndërkombëtare”. Zoti Blanc i tha Zërit të Amerikës se presioni i shtuar ndaj Iranit që njoftoi të mërkurën Departamenti i Shtetit mund të çojë në konfrontime të mëtejshme në rajon dhe jo në negociata me Iranin. Zoti Blanc thotë se propozimi francez për t’i ofruar Iranit një hua që do të inkurajonte ekonominë e vendit në shkëmbim të zbatimit të marrëveshjes bërthamore, mund të ulte tensionet. Por, ai thotë se administratës Trump qartësisht nuk i intereson kjo gjë.